## Odluka o izmjenama i dopunama Odluke o izmjenama uvjeta kredita odobrenih od strane Ministarstva poljoprivrede, šumarstva i vodnoga gospodarstva

### NN 98/2005 (10.8.2005.), Odluka o izmjenama i dopunama Odluke o izmjenama uvjeta kredita odobrenih od strane Ministarstva poljoprivrede, šumarstva i vodnoga gospodarstva

# VLADA REPUBLIKE HRVATSKE

**1906**

Na temelju članka 10. i članka 30. stavka 2.
Zakona o Vladi Republike Hrvatske (»Narodne novine«, br.
101/98, 15/2000, 117/2001, 199/2003 i 30/2004) i članka 71. Zakona o proračunu
(»Narodne novine«, broj 96/2003), Vlada Republike Hrvatske je na sjednici
održanoj 4. kolovoza 2005. godine donijela

## ODLUKU

### O IZMJENAMA I DOPUNAMA ODLUKE O IZMJENAMA UVJETA KREDITA ODOBRENIH OD STRANE MINISTARSTVA POLJOPRIVREDE, ŠUMARSTVA I VODNOGA GOSPODARSTVA

I.

U Odluci o izmjenama uvjeta kredita odobrenih od
strane Ministarstva poljoprivrede, šumarstva i vodnoga gospodarstva (»Narodne
novine«, broj 105/2004), u točki I. iza riječi »gospodarstva« dodaje se tekst
koji glasi: »uključujući i kredite u okviru programa kreditiranja plasmana
poljoprivredne mehanizacije u Podunavlju, te građevinske i poljomehanizacije
odobrenih od Hypo Alpe Adria
Bank, Klagenfurt i Bayerische Landesbank, München za korisnike Đuro Đaković
Poljoprivredni strojevi i uređaji d.d., Županja, Đuro Đaković
Specijalna vozila Slavonski Brod, Đuro Đaković
Holding i Poljoopskrba vanjska trgovina, realizirane
putem Županjske banke; kredite plasmana traktora s priključnim uređajima iz
proizvodnog programa Tvornice traktora d.d., Bjelovar, putem Privredne banke
Zagreb d.d., Zagreb, odobreni u ime i za račun Poljoopskrbe-vanjske
trgovine; kredite za kupnju traktora »Torpedo« sredstvima proračuna putem
Privredne banke Zagreb d.d., Zagreb; te kredite iz Programa kreditiranja
poljoprivredne mehanizacije (traktori Torpedo) u 1998. godini, odobrene od Hypoleasing, Hypo Alpe Adria Bank, Klagenfurt,
u korist Virovitičko-podravske županije«.

II.

U
točki IV. riječi »koji su kredit realizirali« zamjenjuju se riječima »kojima je
kredit odobren«.

III.

(1)
Iza točke VI. dodaju se nove točke VII., VIII. i IX. koje glase:

VII.

Odobrava se korisnicima kredita s Popisa I. koji
čini sastavni dio ove Odluke kao Prilog 1., a ne objavljuje se u »Narodnim
novinama«, za koje je izdana garancija Hrvatske agencije za malo gospodarstvo
(HAMAG) u programu obnove ratom stradalih područja, otpis duga po kreditu u
cijelosti.

Odobrava se korisnicima kredita s Popisa II.
koji čini sastavni dio ove Odluke kao Prilog 2., a ne objavljuje se u »Narodnim
novinama«, koji iz socijalno gospodarskih razloga nisu u mogućnosti vraćati
kredit, otpis duga po kreditu u cijelosti.

VIII.

Odobrava se korisnicima kredita iz programa
kreditiranja kupnje traktora »Torpedo«, otpis zatezne kamate u cijelosti, te
40% popusta na preostali dug (glavnicu i redovnu kamatu) kada korisnik kredita
iz ovog programa prihvati reprogram, odnosno 60%
popusta na preostali dug, ukoliko korisnik kredita prihvati otplatiti dug
jednokratno.

IX.

Iznos duga iz točke VII. i VIII. ove Odluke je
stanje duga utvrđeno u poslovnim knjigama poslovne banke, koja obavlja mandatne
poslove u ime i za račun Ministarstva, na dan donošenja ove Odluke, a odnosi se
na dug po kreditu s osnove glavnice, uvećan za iznos pripadajuće kamate do dana
zaključenja reprograma, odnosno na dan evidentiranja
provedbe ove Odluke u poslovnim knjigama banke.

(2) Dosadašnje točke VII. i VIII. postaju točke
X. i XI.

IV.

Ova
Odluka stupa na snagu danom donošenja, a objavit će se u »Narodnim novinama«.

Klasa:
415-01/03-01/01

Urbroj: 5030116-05-1

Zagreb,
4. kolovoza 2005.

Predsjednik

**dr****. sc. Ivo
Sanader, v. r.**

Odluka, NN 98/2005-1906